Mangsa wabak Manchuria, sekitar tahun 1910.
**Wabak Manchuria** ialah sebuah wabak pneumonia yang berlaku terutamanya di Manchuria pada tahun 1910-1911. Wabak ini telah membunuh kira-kira 60,000 orang, dan merangsang tindak balas perubatan multinasional dan serta pemakaian alat pelindung diri (PPE) terawal.

Sejarah
-------

Wabak ini dipercayai berasal dari marmot tarbagan yang dijangkiti pneumonia bakteria; haiwan ini lazim diburu untuk memperoleh bulu haiwan itu di Manchuria. Pneumonia itu ialah penyakit bawaan udara dan amat memawa maut dengan kadar kematian hampir 100 peratus. Penyebarannya diluaskan lagi oleh pemburu marmot yang berkumpul di bulan-bulan musim sejuk, dan perjalanan susulan pekerja migran ketika Tahun Baru Cina. Kedua-dua Rusia dan Jepun mempunyai kepentingan ekonomi di rantau ini dan ingin bekerjasama dengan pihak berkuasa China.

Doktor bekas pelajar Cambridge, Wu Lien-teh, memimpin usaha China untuk mengakhiri wabak itu, dan mempromosikan kuarantin dan memakai topeng muka kain. Beliau juga mengadakan Persidangan Wabak Antarabangsa di Mukden pada April 1911, acara besar pertama seumpamanya yang mengumpulkan pasukan saintis antarabangsa yang berkaitan dengan kawalan penyakit.

Kerajaan China juga meminta sokongan doktor asing, beberapa antaranya maut akibat penyakit ini. Di Harbin, ini termasuk warga Perancis Gérald Mesny dari Kolej Perbatan Imperial Tientsin yang mempertikaikan cadangan topeng Wu, dan beberapa hari kemudian, maut setelah menangkap wabak ketika menziarahi pesakit tanpa memakai topeng.  Seorang mangsa lain ialah Arthur F. Jackson, 26, seorang doktor mubaligh United Free Church of Scotland, yang jatuh sakit dalam masa lapan hari setelah memeriksa dan mengkuarantin ratusan orang buruh miskin; beliau meninggal dua hari kemudian di Mukden.

Pada akhirnya, jumlah kematian mencapai kira-kira 60,000 orang. Bandar-bandar yang paling teruk dilanda termasuk Changchun, Harbin, dan Mukden. Walaupun penyakit ini hanya terbataas di Manchuria, kes-kes juga ditemui di bandar-bandar lain seperti Beijing dan Tianjin.

Kepentingan
-----------

 Para pekerja dengan pemakaian alat pelindung diri.
Wabak Manchuria diyakini telah menekankan kepentingan tindak balas perubatan multinasional yang mendahului organisasi seperti Pertubuhan Kesihatan Sedunia. Promosi topeng wabak Wu Lien-teh secara meluas terhadap doktor, jururawat, pesakit, kenalan, dan (sejauh mungkin) seluruh populasi pada umumnya ialah kali pertama tindakan pencegahan wabak sebegini dilakukan. Acara ini juga berpengaruh dalam menetapkan penggunaan alat pelindung diri untuk menghentikan penyebaran penyakit, dan diangkat sebagai asal-usul pakaian sut hazmat moden.

Perbandingan juga telah dibuat antara pengurusan dan pengendalian wabak Manchuria dengan wabak penyakit berjangkit lain seperti wabak Ebola di Afrika Barat (2013-2016) dan pandemik COVID-19 (2019–sekarang).

Rujukan
-------

1. 1 2  Meiklejohn, Iain. "Manchurian plague, 1910-11". *Disaster History* (dalam bahasa Inggeris). Dicapai pada 23 April 2020.
2. ↑  Yu-lin, Wu (1995). *Memories Of Dr Wu Lien-teh, Plague Fighter*. World Scientific. ISBN 978-981-4632-82-9.
3. ↑  Wilson, Mark (2020-03-24). "The untold origin story of the N95 mask". *Fast Company* (dalam bahasa Inggeris). Dicapai pada 2020-04-25.
4. ↑  "Inaugural address delivered at the opening of the International Plague Conference, Mukden, April 4th, 1911". *Wellcome Collection* (dalam bahasa Inggeris). 1911. Dicapai pada 23 April 2020.
5. ↑  "World History Connected | Vol. 14 No. 3 | Michael Corsi: Identities in Crisis: Representations of Other and Self in Manchuria during the Plague Years of 1910-1911". *worldhistoryconnected.press.uillinois.edu*. Dicapai pada 2020-12-17.
6. ↑  Gamsa, Mark (2006). "The Epidemic of Pneumonic Plague in Manchuria 1910-1911". *Past & Present*. **190** (190): 155. doi:10.1093/pastj/gtj001. ISSN 0031-2746. JSTOR 3600890.
7. ↑  Leung, Angela Ki Che (2010). *Health and Hygiene in Chinese East Asia: Policies and Publics in the Long Twentieth Century*. Duke University Press. m/s. 79–80. ISBN 978-0-8223-4826-9.
8. ↑  Bu, Liping (2017). *Public Health and the Modernization of China, 1865-2015*. Taylor & Francis. m/s. 50. ISBN 978-1-317-54135-6.
9. ↑  Costain, Alfred James (1911). *The life of Dr. Arthur Jackson of Manchuria*. London: Hodder and Stoughton.
10. ↑  Summers, William C. (2012). *The Great Manchurian Plague of 1910–1911: The Geopolitics of an Epidemic Disease*. Yale University Press. ISBN 978-0-300-18319-1.
11. ↑  Kale, Sirin (26 March 2020). "'They can cost £63k': how the hazmat suit came to represent disease, danger – and hope". *The Guardian*. Dicapai pada 23 April 2020.
12. ↑  Lynteris, Christos (18 August 2018). "Plague Masks: The Visual Emergence of Anti-Epidemic Personal Protection Equipment". *Medical Anthropology*. **37** (6): 442–457. doi:10.1080/01459740.2017.1423072. ISSN 0145-9740. PMID 30427733.
13. ↑  Liu, He; Jiao, Mingli; Zhao, Siqi; Xing, Kai; Li, Ye; Ning, Ning; Liang, Libo; Wu, Qunhong; Hao, Yanhua (April 2015). "Controlling Ebola: what we can learn from China's 1911 battle against the pneumonic plague in Manchuria". *International Journal of Infectious Diseases*. **33**. m/s. 222–226. doi:10.1016/j.ijid.2015.02.013. PMC 7110523. PMID 25722280.
14. ↑  Soon, Wayne; Chong, Ja Ian (12 February 2020). "What History Teaches About the Coronavirus Emergency". *The Diplomat* (dalam bahasa Inggeris). Dicapai pada 23 April 2020.
15. ↑  French, Paul (19 April 2020). "Lessons from a deadly 1911 epidemic in China". *CNN*. Dicapai pada 23 April 2020.